নির্বাচনে সকল জনমত জরিপকে ভুল প্রমাণিত করে ক্ষমতাসীন একে পার্টি ৪৯.৪৯% ভোট পেয়ে পার্লামেন্টে ৩১৭টি আসন লাভ করে একক সংখ্যাগরিষ্ঠতা পায়। যেটা গত ৭ জুনের প্রাপ্ত ভোটের চেয়ে প্রায় ৯% বেশি। ঐ নির্বাচনে একে পার্টি ২৫৮টি আসন পেয়েছিল। উল্লেখ্য, ৫৫০ সদস্যবিশিষ্ট তুরস্কের পার্লামেন্টে একক সংখ্যাগরিষ্ঠতা পেয়ে সরকার গঠনে ২৭৬টি আসন দরকার হয়। নির্বাচনে প্রধান বিরোধী দল কামাল আতাতুর্কের সেক্যুলারিস্ট দল জেহেপে (ঈঐচ) ২৫.৩১% ভোট পেয়ে পার্লামেন্টে ১৩৪টি আসন লাভ করেছে। জাতীয়তাবাদী মুভমেন্ট মেহেপে (গঐচ) ১১.৯০% ভোট পেয়ে ৪০টি আসন এবং কুর্দিদের দল হেডেপে (ঐউচ) ১০.৭৬% ভোট পেয়ে ৫৯টি আসন লাভ করে। আর বাকি দলগুলো পেয়েছে ২.৫৪% ভোট। উল্লেখ্য, আনুপাতিক হারে আসনপ্রাপ্তির এ নির্বাচনপদ্ধতিতে কোন দল ১০% এর কম ভোট পেলে পার্লামেন্টে আসন পাওয়ার যোগ্য হয় না। উল্লেখ করা প্রয়োজন যে, এ নির্বাচনে তুরস্কের ১৬টি রাজনৈতিক দল অংশ নিয়েছিলো।